Source: http://www.najpravo.sk/clanky/z-rozhodovacej-cinnosti-ustavneho-sudu-sr-v-skratke-13-4-2020.html
Timestamp: 2020-06-06 17:16:25+00:00

Document:
Z rozhodovacej činnosti Ústavného súdu SR v skratke (13.4.2020) | Články | Najprávo.sk - najlepší právny poradca
13.4. 2020, 13:07 | JUDr. Zuzana Pitoňáková
Zbytočnými prieťahmi v konaní dochádza ku porušeniu základného práva podľa čl. 48 ods. 2 Ústavy SR nie k porušeniu základného práva podľa čl. 46 ods. 1 Ústavy SR.
Z uznesenia ústavného súdu II. ÚS 15/2020:
V súvislosti s právom na prerokovanie veci bez zbytočných prieťahov ústavný súd tiež uviedol, že toto právo nespadá pod ochranu čl. 46 ods. 1 ústavy a čl. 36 ods. 1 Listiny základných práv a slobôd, ibaže by namietané porušenie práva dosahovalo takú intenzitu, že by s ohľadom aj na ďalšie konkrétne okolnosti prípadu (najmä predmet konania, teda čo je pre sťažovateľa v stávke) bolo možné uvažovať o odmietnutí spravodlivosti (IV. ÚS 242/07)
Porušenie základného práva podľa čl. 46 ods. 2 ústavy z dôvodu nečinnosti všeobecného súdu alebo jeho neefektívnej alebo nesústredenej činnosti (zbytočné prieťahy v konaní) ústavný súd vysloví iba vo výnimočných prípadoch. Z uvedeného dôvodu je potrebné v týchto prípadoch v ústavnej sťažnosti namietať porušenie základného práva podľa čl. 48 ods. 2 ústavy. V prípade, že bude namietané iba porušenie základného práva podľa čl. 46 ods. 1 ústavy, ústavný súd sťažnosť odmietne ako zjavne neopodstatnenú.

References: čl. 48
 čl. 46
 súd 
 čl. 46
 čl. 36
 čl. 46
 súd 
 čl. 48
 čl. 46
 súd